એથેન્સ (ગ્રીસ) : આર્થિક સંકટથી ઘેરાયેલા ગ્રીસના વડા પ્રધાન એલેક્સિસ સિપ્રાસે રાજીનામું આપી દીધું છે. અત્રે ઉલ્લેખનીય છે કે નવું બેલઆઉટ પેકેજ જાહેર થયા બાદ સિપ્રાસનો વિરોધ વધી રહ્યો હતો. એવું કહેવાય છે કે સિપ્રાસના નિર્ણયનો વિરોધ તેમના જ પક્ષના લોકો કરી રહ્યા છે. એક સરકારી અધિકારીના જણાવ્યા પ્રમાણે રાજીનામું આપવાના સિપ્રાસના નિર્ણયના પગલે ૨૦ સપ્ટેમ્બર પહેલાં જ ચૂંટણી યોજવા માટે માર્ગ મોકળો થઈ ગયો છે.